**A**

**MAGYAR CURLING SZÖVETSÉG**

**VÁLOGATOTT ELSZÁMOLÁSI**

**ÚTMUTATÓ**



**2 0 1 7 .**

**Készült: 2017. február 15-én**

**Előterjesztve: 2017. február 22-i elnökségi ülésen**

A Magyar Curling Szövetség Elnöksége az Alapszabály 6.§ (2) bekezdésének d) pontjában kapott felhatalmazás alapján a Szövetség Gazdálkodási Szabályzatának mellékleteként az alábbiak szerint állapítja meg a válogatottak elszámolására vonatkozó irányelveket:

**I.**

**Általános kommunikáció**

A **Magyar Curling Szövetség** (a továbbiakban: Szövetség) a Basecamp 3 (elérhető: <https://basecamp.com/> továbbiakban BC3) internetes projekt követő rendszeren keresztül követi a válogatottak programjait, ahhoz kapcsolódó kifizetéseket, vitatja meg a felmerülő kérdéseket.

A válogatott csapat tagok, edzők és segítők e-mail címükkel tudnak BC3-hoz csatlakozni. A válogatott csapatok edzője és/vagy csapatvezetője tájékoztatja az MCSZ titkárságát az [office@huncurling.hu](mailto:office@huncurling.hu) e-mailon a regisztrációhoz szükséges e-mail címekről.

A válogatott rendelkezésére álló anyagi keret, annak felhasznált hányadához kapcsolódó tételek listája elérhető a projekten belül arra létrehozott Google Dokumentumban. A Google Dokumentum vezetésének felelőse az MCSZ Főtitkára, aki a kifizetett tételeket aznap felvezeti a táblázatba.

**II.**

**Kifizetések kérvényezése**

A válogatott csapat tagok a „Kifizetések engedélyezése” To-do-n belül hoznak létre teendőt a különböző tételekhez. A To-do felelőse (assign to) az MCSZ Főtitkára, az MCSZ Elnökségének minden tagja értesítettként (notification will be send) legyen beállítva.

A kifizetés kérvényezése tartalmazza az alábbi adatokat:

* tétel megnevezése (pl. nevezési díj)
* esemény megnevezése (pl. Tallin felkészülési verseny)
* scannelt számla

A kifizetésre az MCSZ két elnökségi tagjának jóváhagyását (utalványozás) követően kerül sor.

Az válogatott csapat a számlát köteles az MCSZ titkárságához mielőbb, maximum a kifizetést követő 10. munkanapig eljuttatni személyesen vagy postai úton. Ennek hiányában az MCSZ a válogatotthoz kapcsolódó további kifizetéseket felfüggesztheti.

1. *A számla kötelező tartalmi elemei*

* Vevő neve: Magyar Curling Szövetség
* Vevő címe: Budapest 1105 Ihász utca 24.
* Eladó neve
* Eladó címe
* Eladó adószáma
* Dátum
* Termék / szolgáltatás megnevezése
* Végösszeg
* Végösszeg pénzneme
* Végösszeg Áfa tartalma
* Számlaszám / azonosító kód

1. *Kiküldetési rendelvényhez kötődő kifizetések*

Saját személygépjárművel történő utazások költségét szabályosan kitöltött „Kiküldetési rendelvényen” lehet elszámolni, a gépjármű üzemanyag- és kenőanyag-fogyasztásának igazolás nélkül elszámolható mértékéről szóló 60/1992. (IV. 1.) Korm. rendelet, továbbá a hivatalos NAV fogyasztási norma alapján.

http://www.nav.gov.hu/nav/szolgaltatasok/uzemanyag/uzemanyagarak/benzinar\_2013.ht ml?query=%C3%BCzemanyag norma

Magánszemély tulajdonában lévő személygépkocsi használatáért kifizetett költség abban az esetben számolható el, ha

• a magánszemély a támogatott szervezettel munkaviszonyban, munkavégzésre irányuló egyéb jogviszonyban, tagsági jogviszonyban van, illetőleg szerződésben rögzített önálló tevékenysége során költségtérítést vehet igénybe,

• a személygépkocsi használatára a támogatott szervezet érdekkörében kerül sor,

• az utazáshoz használt gépjármű a kiküldött személy, illetve házastársa tulajdonában van, vagy általuk zárt végű lízingbe vett személygépkocsi.

A kiküldetési rendelvénynek tartalmaznia kell

• a magánszemély nevét, adóazonosító jelét,

• a gépjármű gyártmányának, típusának megnevezését, forgalmi rendszámát,

• a hivatali utazás(ok) célját, időtartamát, útvonalát,

• a futásteljesítményt,

• az utazás költségtérítését, valamint e költségtérítés kiszámításához szükséges adatokat (üzemanyag fogyasztási norma, üzemanyagár stb.). Az üzemanyagköltség mellett kilométerenként maximum 15 forint általános személygépkocsi normaköltség vehető figyelembe.

A számítás levezetését a válogatott az erre egységesített „Kiküldetési költségelszámolás” excel (2. sz. melléklet) táblázatban végzi el, mely alapján az elnökség a kifizetést engedélyezi. Fel kell tüntetni az esemény megnevezését és a gépkocsival utazók nevét is. Az elszámoláshoz kérjük csatolni az igénybe vett gépjármű forgalmi engedélyének másolatát is. A benzinszámla önmagában nem képezi az elszámolás alapját.

A szigorú számadású nyomtatványt az excel tábla alapján az MCSZ titkársága tölti ki, melyet az MCSZ elnöke és az átvevő személy aláír.

1. *Külföldi kiküldetési rendelvényhez kötődő kifizetések*

Külföldi kiküldetés során felmerülő kis értékű (maximum 25.000 Ft/kiadás) étkezés, tömegközlekedés, parkolás költségek kifizetésére nyugta ellenében *Külföldi kiküldetési rendelvényen* (3.sz. melléklet) keresztül van lehetőség, amennyiben a számla beszerzése nem lehetséges. A nyugtának tartalmaznia kell:

* Eladó neve
* Eladó címe
* Eladó adószáma
* Dátum
* Termék / szolgáltatás megnevezése
* Végösszeg
* Végösszeg pénzneme
* Számlaszám / azonosító kód

A word formátumú nyomtatvány I.1., II.4., II.8., II.9., III.10. pontjait kitöltve tölti fel a válogatott a BC3 felületére a kapcsolódó nyugták másolatával együtt. Minden esetben az MNB napi középárfolyama képzi az elszámolás alapját (<https://www.mnb.hu/arfolyam-lekerdezes>). Az MCSZ titkársága a nyomtatványt 2 munkanapon belül formailag ellenőrzi. A formai ellenőrzést követően az MCSZ titkársága kéri az elnökséget utalványozásra.

Az válogatott csapat az aláírt külföldi kiküldetési rendelvényt és a kapcsolódó nyugtákat és/vagy számlákat köteles az MCSZ titkárságához mielőbb, maximum a kifizetést követő 10. munkanapig eljuttatni személyesen vagy postai úton. Ennek hiányában az MCSZ a válogatotthoz kapcsolódó további kifizetéseket felfüggesztheti.

**III.**

**Foglalások kérvényezése**

1. *Szállás*

A WCF szervezésű versenyek információit az MCSZ titkársága minden esetben kézhezvételt követően továbbítja az aktuális válogatott kapcsolattartójának. A WCF csomagajánlatai közül a válogatott igényét az MCSZ foglalja le és fizeti ki a válogatott támogatás keret terhére.

A válogatott - WCF csomag hiányában, egyéb indokolt esetben - dönthet más szállás opció igénybevételéről. Ez esetben BC3 felületre a kifizetési igényhez az alábbi dokumentumok csatolása szükséges:

* megrendelő és annak visszaigazolása
* számla

A szállásadó szokásainak megfelelően a kifizetés pofroma számla alapján is történhet, mely nem helyettesíti a végszámlát.

A válogatott csapat a számlát/számlákat köteles az MCSZ titkárságához mielőbb, maximum a teljesítést követő 10. munkanapig eljuttatni személyesen vagy postai úton. Ennek hiányában az MCSZ a válogatotthoz kapcsolódó további kifizetéseket felfüggesztheti.

Az alábbi weboldalakon történő foglalás esetén az MCSZ titkársága rendeli meg a szállást, a válogatott igénye alapján:

* https://www.airbnb.hu/
* https://www.booking.com/

A válogatott a kifizetés kérvényezéséhez a BC3-ra ez esetben a szálláshely linkjét, a leírást tartalmazó fotót tölti fel. Megjelöli az utazás időtartamát, az utazók számát és nevét. Az elnökségi utalványozást követően két munkanapon belül az MCSZ titkársága foglalja le és fizeti ki a szálláshelyet.

1. *Gépkocsi bérlés, repülőjegy, vonatjegy, kompjegy*

A válogatott igénye alapján az MCSZ titkársága árajánlatot kér be a vele szerződéses viszonyban álló irodáktól (melyek felsorolása az 1. sz. mellékletben látható). A válogatott által elfogadott opciót foglalja le az MCSZ titkársága. Az elnökség a BC3 felületén keresztül követi nyomon a folyamatot, és teheti meg észrevételeit. A repülőjegy árak gyors változására való tekintettel az utalványozás az utazási iroda által kiállított számla alapján történik.

A válogatott dönthet más szolgáltatók igénybevétele mellett. Ez esetben BC3 felületre a kifizetési kérvényezéséhez az alábbi dokumentumok csatolása szükséges:

* megrendelő és annak visszaigazolása
* számla

A számlát kiállító szokásainak megfelelően a kifizetés pofroma számla alapján is megtörténhet. Mely nem helyettesíti a végszámlát.

Az válogatott csapat a számlát köteles az MCSZ titkárságához mielőbb, maximum a teljesítést követő 10. munkanapig eljuttatni személyesen vagy postai úton. Ennek hiányában az MCSZ a válogatotthoz kapcsolódó további kifizetéseket felfüggesztheti.

1. *nemzeti melegítő, nemzeti zászló, pin*

A válogatott a verseny előtt egy hónappal jelzi az MCSZ titkársága felé igényét, darabszám (melegítő esetén méret) megjelölésével. Az MCSZ titkársága biztosítja a termékek rendelkezésre állását. A nemzeti melegítőhöz kapcsolódó tisztító számla a válogatott keretből kerül levonásra.

**IV.**

**Pályabérlet az EMC – MCSZ keretszerződés alapján**

Az MCSZ titkársága tájékoztatja a válogatottakat az aktuális keretszerződésen foglalt árképzésről. A pálya szabad kapacitását a válogatott egyezteti az EMC Kft.-vel. A válogatott a BC3 felületen keresztül jelzi, hogy milyen értékben kíván pályabérletet igénybe venni. Ekkor tájékoztatást nyújt az igénybevétel tervezett ütemezéséről, a felhasználók köréről. (Például: január 16-tól február 20-ig szerdánként 18:00-19:30, igénybevevők név szerinti felsorolása.) Az elnökség ekkor gyakorolja utalványozási jogkörét, mely alapján a megrendelésről, kifizetésről és a számla kézhezvételéről az MCSZ titkársága gondoskodik.

A pályabérleti időben bekövetkező változásokról a válogatott feladata tájékoztatni az EMC Kft-t és az MCSZ titkárságát (utóbbit a kapcsolódó To-do-n belül). A pályabérleti díj igényének felmerülésétől a kifizetésig akár 5 munkanap is eltelhet, kérjük a válogatottak ezt az edzéstervezés során vegyék figyelembe.

**V.**

**Egyéb rendelkezések**

A válogatottak kötelesek a kiadásaikhoz kapcsolódó támogatási elszámoláshoz szükséges dokumentumok rendelkezésre állásában közreműködni. A IV. számú melléklet költségtípusonként sorolja fel ezeket. A válogatottak a BC3 felületre a kapcsolódó kifizetéshez töltik fel ezeket a rendelkezésre állást követően mielőbb, legkésőbb az MCSZ titkárságának kérést követő két munkanapon belül.

**ZÁRADÉK**

Jelen Válogatott Elszámolási Útmutatót a Magyar Curling Szövetség elnöksége 2017. február 22. napján fogadta el.

………………….………..

elnök

Mellékletek:

* 1. sz. melléklet: Partner irodák felsorolása
* 2. sz. melléklet: Belföldi kiküldetési rendelvény kalkulátor
* 3. sz. melléklet: Külföldi kiküldetési rendelvény
* 4. sz. melléklet: MOB táblázat

1. **sz. melléklet**

**A Magyar Curling Szövetséggel szerződéses viszonyban álló partnerirodák**

*VIP Üzleti és Incentiv Utazások Irodája Kft.*

Tel: (36 1) 3 382 372, (36 1) 2 663 002

Cím: Ece City Center 1051 Budapest Bajcsy-Zsilinszky út 12.

[viptravel@viptravel.hu](mailto:viptravel@viptravel.hu)